**ΔΙΓΛΩΣΣΟΙ/ΠΟΛΥΓΛΩΣΣΟΙ ΦΟΙΤΗΤΕΣ/ΦΟΙΤΗΤΡΙΕΣ ΚΑΙ ΑΠΟΦΟΙΤΟΙ ΕΛΛΗΝΙΚΩΝ ΠΑΝΕΠΙΣΤΗΜΙΩΝ:**

**ΧΡΗΣΗ ΓΛΩΣΣΩΝ ΚΑΙ ΣΤΑΣΗ ΟΜΙΛΗΤΩΝ ΕΝΑΝΤΙ ΤΗΣ ΕΛΛΗΝΙΚΗΣ ΚΑΙ ΤΩΝ ΑΛΛΩΝ ΕΝ ΧΡΗΣΕΙ ΓΛΩΣΣΩΝ**

Αγαπητές φοιτήτριες, αγαπητοί φοιτητές και απόφοιτοι ελληνικών πανεπιστημίων,

στο πλαίσιο επιστημονικής έρευνας με θέμα “Χρήση γλωσσών και στάση δίγλωσσων/πολύγλωσσων ομιλητών έναντι της Ελληνικής και των άλλων εν χρήσει γλωσσών” γίνεται προσπάθεια διερεύνησης των γλωσσικών χρήσεων και στάσεων δίγλωσσων/πολύγλωσσων φοιτητών/φοιτητριών και αποφοίτων όλων των ελληνικών πανεπιστημίων, οποιουδήποτε Τμήματος, των ομιλητών, δηλαδή, εκείνων οι οποίοι χρησιμοποιούν δύο ή περισσότερες γλώσσες στην καθημερινότητά τους, είτε στο οικογενειακό είτε/και στο ευρύτερο κοινωνικό τους περιβάλλον.

Για τον σκοπό αυτόν, δημιουργήσαμε σχετικό ηλεκτρονικό ερωτηματολόγιο το οποίο σας παρακαλούμε να συμπληρώσετε.

Στον κατωτέρω σύνδεσμο θα βρείτε το ερωτηματολόγιο:

 <https://forms.gle/WcSQpuumyiHbiyjd7>

Οι απαντήσεις σας είναι ανώνυμες, δεν συνδέονται με εξατομικευμένες πληροφορίες και αναλύονται συλλογικώς.

Υπολογίζουμε ότι θα χρειαστείτε περίπου 15-20 λεπτά για τη συμπλήρωσή του.

Σας ευχαριστούμε εκ των προτέρων για τον χρόνο σας και την πολύτιμη βοήθειά σας στην έρευνά μας και σας παρακαλούμε να προωθήσετε το ερωτηματολόγιο σε όποιον δίγλωσσο ή πολύγλωσσο φοιτητή, σε όποια δίγλωσση ή πολύγλωσση φοιτήτρια ή απόφοιτο ελληνικού πανεπιστημίου γνωρίζετε.

Ελένη Σελλά, Καθηγήτρια ΕΚΠΑ

Φρειδερίκη Μπατσαλιά, Καθηγήτρια ΕΚΠΑ

Αικατερίνη Κιγιτσιόγλου, Καθηγήτρια ΑΠΘ

Δρ Ευαγγελία Λεζέ, Διδάσκουσα ΑΣΠΑΙΤΕ